b'\n_START_ARTICLE_\nLinas Broga\n_START_PARAGRAPH_\nLinas Broga (1925 m. gegu\xc5\xbe\xc4\x97s 10 d. Pa\xc4\x8diaun\xc4\x97je, Zaras\xc5\xb3 raj. Duset\xc5\xb3 seni\xc5\xabnija \xe2\x80\x93 2005 m. bir\xc5\xbeelio 16 d. Vilniuje) \xe2\x80\x93 poetas, vert\xc4\x97jas, in\xc5\xbeinierius.\n_START_SECTION_\nBiografija\n_START_PARAGRAPH_\nLinas Broga gim\xc4\x97 1925 m. gegu\xc5\xbe\xc4\x97s 10 d. Pa\xc4\x8diaun\xc4\x97s kaime, Duset\xc5\xb3 vals\xc4\x8diuje, Zaras\xc5\xb3 apskrityje \xc5\xabkinink\xc5\xb3 \xc5\xa1eimoje. \xc5\xa0eimoje augo ar du broliai ir sesuo. Lank\xc4\x97 Kalni\xc5\xa1ki\xc5\xb3 ir Duset\xc5\xb3 prad\xc5\xbeios mokyklas. Dirbo Turmanto progimnazijos mokytoju. V\xc4\x97liau Turmanto ir Antaliept\xc4\x97s progimnazijose._NEWLINE_1946 m. \xc4\xafstojo \xc4\xaf Kauno universiteto hidrotechnikos fakultet\xc4\x85, kuri baig\xc4\x97 1951 m._NEWLINE_Besimokant KPI, t\xc4\x97vai buvo i\xc5\xa1ve\xc5\xbeti \xc4\xaf Sibir\xc4\x85, tad Linas \xc4\xafsidarbino Kauno inventorizacijos biure. Nuo 1952 iki 1962 m. dirbo Lietuvos Plent\xc5\xb3 valdyboje ir Lietuvos Automobili\xc5\xb3 transporto ir plent\xc5\xb3 ministerijoje, o nuo 1962 iki 1983 m. \xe2\x80\x93 Vilniaus in\xc5\xbeinerinio statybos instituto Brai\xc5\xbeybos katedroje vyresniuoju d\xc4\x97stytoju._NEWLINE_Nuo 1984 m. dirbo tik k\xc5\xabrybin\xc4\xaf darb\xc4\x85._NEWLINE_Linas Broga nuo 1968 m. prad\xc4\x97jo skelbti savo publikacijas periodikoje, almanachuose, knygose. Buvo Lietuvos ra\xc5\xa1ytoj\xc5\xb3 s\xc4\x85jungos narys. L. Broga ra\xc5\xa1\xc4\x97 klasikinio tipo eil\xc4\x97ra\xc5\xa1\xc4\x8dius, yra paskelb\xc4\x99s straipsni\xc5\xb3 literat\xc5\xabros bei vertimo klausimais, para\xc5\xa1\xc4\x99s atsiminim\xc5\xb3. Ypa\xc4\x8d vertingi atsiminimai apie aktor\xc4\x99 ir re\xc5\xbeisier\xc4\x99 Un\xc4\x99 Babickait\xc4\x99\xe2\x80\x93Grai\xc4\x8di\xc5\xabnien\xc4\x99. L. Broga i\xc5\xa1saugojo jos palikim\xc4\x85, verting\xc5\xb3 meno daikt\xc5\xb3, muziejini\xc5\xb3 eksponat\xc5\xb3, paveiksl\xc5\xb3, kuriuos perdav\xc4\x97 Lietuvos teatro, muzikos, kino muziejui Vilniuje._NEWLINE_Linas Broga mir\xc4\x97 2005 m. bir\xc5\xbeelio 16 d. Vilniuje, palaidotas Dusetose, prie i\xc5\xa1 Sibiro parsive\xc5\xbet\xc5\xb3 artim\xc5\xb3j\xc5\xb3 kap\xc5\xb3. 2007 m. Lino Brogos atminimui Pa\xc4\x8diaun\xc4\x97s kaime pastatytas koplytstulpis_NEWLINE_I\xc5\xa1 Lino Brogos foto negatyv\xc5\xb3 archyvo 2009 m. sukurta paroda "Lietuvos sakralinio paveldo fotografija"  Paroda eksponuota Vilniaus ra\xc5\xa1ytoj\xc5\xb3 s\xc4\x85jungoje, Kauno "Perk\xc5\xabno name", Zaras\xc5\xb3 kra\xc5\xa1to muziejuje, Kauno Juozo naujalio memorialiniame muziejuje Raudondvario dvaro r\xc5\xabmuose.'